

|  |
| --- |
| ***Част 4-2. ПРОЕКТ НА ДОГОВОР за обособена позиция № 2*** |

ДОГОВОР

№ \_\_\_\_\_\_\_\_\_\_\_

Днес \_\_\_\_\_\_\_\_\_2018 г., в гр. София между

**ТЕХНИЧЕСКИ УНИВЕРСИТЕТ - СОФИЯ**, ЕИК 831917834, ИН по ЗДДС: BG831917834, представляван от проф. дтн инж. Георги Михов - Ректор и Мария Иванова – главен счетоводител, наричана по-долу „ВЪЗЛОЖИТЕЛ” от една страна,

и

…………………………………….., със седалище и адрес на управление: ………………………,

ЕИК/ код по Регистър БУЛСТАТ/регистрационен номер или друг идентификационен код ……………………………, ДДС номер ……………………………………………………..,

представляван от ………………………….., в качеството на …………………………, наричано по-долу за краткост ИЗПЪЛНИТЕЛ, от друга страна,

**(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)**

На основание чл. 112 от Закона за обществените поръчки („**ЗОП**“) и Решение (Заповед) № ………………./ ……………… г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Инженеринг (проектиране, извършване на строително-монтажни работи и авторски надзор) и изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“**,открита с решение №…………/………. 2018 г. на Ректора на Техническия университет – София, **обособена позиция № 2: Изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“**

се сключи този договор („**Договора**/**Договорът**“)**, както следва:**

1. **Предмет на договора**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обществена поръчка по обособена позиция № 2 с предмет:  **„Изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“,** при условията и в съответствие с Техническата спецификация на Възложителя (Приложения № 1), Техническото предложение на Изпълнителя (Приложение № 2) и Ценово предложение на Изпълнителя (Приложение № 3), неразделна част от Договора, както и в съответствие с изискванията на настоящия Договор, с нормативните и технически изисквания за този вид работа, при съобразяване и с изискванията на Оперативна програма „Наука и образеование за интелигентен растеж“ (ОП НОИР), съфинансирана от Европейския съюз чрез Европейския фонд за регионално развитие.

**(2)** В обхвата на поръчката се включва изграждане на системна интеграция (сградни инсталации) на кампус „Студентски град“ в бл.8 (ниско тяло) на ТУ-София - следните дейности в съответствие с чл.1, ал.1 на договора и въвеждане в експлоатация на:

1. Система за видеонаблюдение;
2. Система за контрол на достъпа;
3. Оповестителна система;
4. Система за контрол на достъпа до паркинга ALPR;
5. Изграждане на компютърна кабелна и безжична мрежа;
6. IP Телефонна централа;
7. Data Center/Сървър;
8. Оборудване на конферентна зала

**(3)** След успешно инсталиране и конфигуриране на всички компоненти на системите се извършват тестове (72-часови проби) на изградената инфраструктура за установяване на работоспособността и функционалностите на системите. Тестването се извършва в реални условия след съгласуване с Възложителя и с участие на определени от Възложителя представители. Изпълнителят провежда обучение на представители на Възложителя за правилна експлоатация и работа със изградените сградни системи.

**(4)** Договорът се сключва във връзка с изпълнението на проект ***Проект BG05M2OP001-1.001-0008-С01 „Национален център по мехатроника и чисти технологии“, финансиран от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейския фонд за регионално развитие.***

**II. СРОКОВЕ НА ДОГОВОРА. МЯСТО НА ИЗПЪЛНЕНИЕ**

**Чл. 2.** (1) Договорът започва да се изпълнява от датата на подписването му и приключва с въвеждане в експлоатация на всички технически системи, но не по-късно от 28.02.2022 г.

(2) Отделните видове дейности по чл. 1 от настоящия договор следва да бъдат изпълнени в следните срокове, съгласно Техническото предложение на **ИЗПЪЛНИТЕЛЯ**:

1. В срок от ……….. (……………………………) календарни дни, считано от датата на сключване на договора, **ИЗПЪЛНИТЕЛЯТ** е длъжен да представи на **ВЪЗЛОЖИТЕЛЯ** календарен план – график на всички дейности, необходими за изпълнение на обособената позиция, което се удостоверява с двустранно подписан приемно-предавателен протокол.

2. В 20-дневен срок от подписване на протокола по предходната точка **ВЪЗЛОЖИТЕЛЯТ** може да направя писмени възражения по план-графика и да покани **ИЗПЪЛНИТЕЛЯ** за съвместно разглеждане на забележките (нередностите).

3. **ИЗПЪЛНИТЕЛЯТ** е длъжен да отстранява забележки (нередности) по предадения календарен план – график, направени от **ВЪЗЛОЖИТЕЛЯ** в срок до 20 (двадесет) календарни дни, след получаването им в писмен вид**.** За одобрения от **ВЪЗЛОЖИТЕЛЯ** план-график се съставя двустранно подписан без забележки приемно-предавателен протокол

4. Срокът за изграждане и въвеждане в експлоатация на системната интеграция (сградни инсталации), включително извършване на тестове (72-часови проби) на изградената инфраструктура за установяване на работоспособността и функционалностите на системите,съгласно Техническото предложение на Изпълнителя е ..............(..........................) календарни дни, считано от датата на получена от **ИЗПЪЛНИТЕЛЯ** писмена покана, изпратена от **ВЪЗЛОЖИТЕЛЯ.**

(3) Място на изпълнение: в бл.8 - ниско тяло на Технически университет – София, р-н Студентски, гр. София.

**III. ЦЕНА И НАЧИН НА ПЛАЩАНЕ**

**Чл. 3. (1)** Общата стойност на възложената с настоящия договор поръчка е в размер на **...................** лева (........... *словом*) без ДДС, или ……….. лева (........... *словом*) с ДДС.

**(2)** Общата стойност на договора не може да надвишава ценовото предложение на **ИЗПЪЛНИТЕЛЯ, тя** е фиксирана (крайна за времето на изпълнение на Договора) и включва всички преки и непреки разходи, необходими за изпълнение на дейностите от предмета на договора.

**Чл. 4**. **(1) ВЪЗЛОЖИТЕЛЯТ** изплаща на **ИЗПЪЛНИТЕЛЯ** договорената цена по чл. 3, ал. 1 по следния начин:

1. Авансово плащане в размер на 30 % (тридесет процента) от стойността по чл. 3, ал. 1 с включен ДДС в срок до 30 (тридесет) календарни дни от датата на подписване на договора и издадена фактура за аванса от страна на **ИЗПЪЛНИТЕЛЯ**.

**ВЪЗЛОЖИТЕЛЯТ** извършва авансовото плащане след представяне на гаранция за авансово плащане по избор на **ИЗПЪЛНИТЕЛЯ** под формата на: парична сума, на банкова гаранция или на застраховка, обезпечаваща изпълнението на задълженията в полза на **ВЪЗЛОЖИТЕЛЯ**, която се освобождава поетапно, до три дни след всяко плащане по т. 2, с което се приспада стойността на получения аванс. Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства. Размерът на авансовото плащане се добавя към размера на окончателното плащане за съответната дейност.

2. Междинните плащания в срок до 30 (тридесет) дни, считано от датата на издаване на оригинал на фактура и Протокол/и за действително извършени и подлежащи на заплащане видове дейности. От всяко междинно плащане се приспада пропорционално стойността на платения аванс /до неговото изчерпване/. Общата стойност на всички междинни плащания и аванса не следва да надвишава 90%/деветдесет процента/от стойността на договора по чл. 3, ал. 1 с включен ДДС.

3. Окончателно плащане в срок до 30 (тридесет) дни, считано от датата на издаване на оригинал на фактура и Протокол за въвеждане на системите в експлоатация. **ИЗПЪЛНИТЕЛЯТ** представя на Възложителя за одобрение окончателен протокол за крайната сума, подлежаща на заплащане, след спадане на остатъка от аванса. Окончателното плащане представлява разликата между цената по чл. 3, ал. 1 и сумата на извършените плащания по чл. 4, ал. 1, т. 2 от договора.

**(2).** Всички плащания по настоящия договор се извършват в срок до 30 (тридесет дни) от **ВЪЗЛОЖИТЕЛЯ** към **ИЗПЪЛНИТЕЛЯ** с преводно нареждане в лева, по следната банкова сметка на **ИЗПЪЛНИТЕЛЯ**:

Банка ..................................., клон „..............................”,

BIC:……………………………;

IBAN:………………………….

**(3)** В случай на промяна в сметката на **ИЗПЪЛНИТЕЛЯ**, същият уведомява **ВЪЗЛОЖИТЕЛЯ** писмено в 7-дневен срок от настъпване на промяната.

**(4)** Възложителят не заплаща суми за непълно и/или некачествено извършени от **ИЗПЪЛНИТЕЛЯ** работи, като в случай на несъответствия на документацията с реално извършените работи на обекта по отношение на количества, изисквания за качество и др. отстраняването на недостатъците е за сметка на **ИЗПЪЛНИТЕЛЯ**.

**(5)** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове. При изготвяне на разходооправдателните си документи, **ИЗПЪЛНИТЕЛЯТ** задължително вписва текста: Разходът е по Проект BG05M2OP001-1.001-0008-С01 „Национален център по мехатроника и чисти технологии“, финансиран от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейския фонд за регионално развитие, както и номер и дата на настоящия договор.

**(6)** Сроковете за плащане спират да текат от момента, в който **ИЗПЪЛНИТЕЛЯТ** бъде уведомен, че фактурата му не може да бъде платена поради липсващи и/или некоректни придружителни документи или наличие на доказателства, че разходът не е правомерен. **ИЗПЪЛНИТЕЛЯТ** трябва да даде разяснения, да направи изменения в документите или представи допълнителна информация в срок до пет работни дни, след като бъде уведомен за това. Периодът за плащане продължава да тече от датата, на която **ВЪЗЛОЖИТЕЛЯТ** получи правилно оформена фактура или одобри поисканите разяснения, корекциите в документите или допълнителната информация.

**(7)** Плащането не се извършва в случай, че за изпълнителя е получено потвърждение от Националната агенция по приходите и Агенция „Митници” за наличието на публични задължения, като в този случай плащането се осъществява съобразно указанията на данъчната администрация.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 5 (1)** **ВЪЗЛОЖИТЕЛЯТ** е длъжен:

1. да заплати уговореното възнаграждение по начина и съгласно условията на настоящия договор;

2. да оказва необходимото съдействие на **ИЗПЪЛНИТЕЛЯ** за изпълнение на възложената му работа;

3. да осигури достъп до обекта;

4. своевременно и писмено да уведомява **ИЗПЪЛНИТЕЛЯ** за появилите се в гаранционния срок недостатъци на извършеното в изпълнение на настоящия договор;

5. да приеме изпълнението в случай, че то съответства на уговорените условия;

6. да предостави изходна информация за изготвяне на календарния план-график.

**(2)** **ВЪЗЛОЖИТЕЛЯТ** има право:

1. да изисква информация за хода на изпълнението на предмета на договора;

2. да осъществява контрол по изпълнението на този договор, без да възпрепятства работата на **ИЗПЪЛНИТЕЛЯ** и да нарушава оперативната му самостоятелност;

3. да прави възражения по изпълнението на работата в случай на неточно изпълнение;

4. да откаже да приеме част от работата или цялата в случай, че **ИЗПЪЛНИТЕЛЯТ** се е отклонил от предмета на поръчката или извършената работа е с недостатъци;

5. да дава указания, които са задължителни за **ИЗПЪЛНИТЕЛЯ**, освен ако са в нарушение на нормативни актове, приложими за този вид дейност, или водят до съществено отклонение от поръчката;

6. **ВЪЗЛОЖИТЕЛЯТ** не носи отговорност за действия и/или бездействия на **ИЗПЪЛНИТЕЛЯ** или неговите подизпълнители, ако има такива, в рамките на обекта, в резултат на които възникват:

- Смърт или злополука, на което и да било физическо лице;

- Загуба или нанесена вреда на каквото и да било имущество в или извън обекта, вследствие изпълнение предмета на договора през времетраене на договора.

- нарушение на нормативни изисквания от **ИЗПЪЛНИТЕЛЯ** и неговите служители или лица, подчинени на неговите служители, или в резултат на нарушение на правата на трети лица.

8. Да получи правото на собственост върху придобитите активи.

**Чл. 6 (1) ИЗПЪЛНИТЕЛЯТ** е длъжен:

1. да извърши работите, като спазва изискванията на техническите и технологични правила, нормативи и стандарти за съответните дейности;

2. да изпълни договорените работи качествено и в договорения срок при спазване на изискванията на Възложителя, действащата нормативна уредба, в това число изискванията по охрана на труда, санитарните и противопожарни норми;

3. да подписва и съхранява всички необходими протоколи по изпълнението на договора;

4. да информира писмено **ВЪЗЛОЖИТЕЛЯ** за възникнали проблеми при изпълнение на договора и за предприетите мерки за тяхното решаване.

5. да извърши за своя сметка всички работи по отстраняване на допуснати от него грешки и некачествено извършени работи, констатирани от **ВЪЗЛОЖИТЕЛЯ** по време на договора и гаранционния срок, след получаване на писмено уведомление;

6. своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на работите, предмет на договора;

7. да носи пълна отговорност за безопасността при извършване на всички видове работи и дейности на обекта, за безопасността на работниците и за спазване на правилата за безопасност и охрана на труда;

8. да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, документацията за участие и законовите изисквания, правила и норми;

9. да осигурява достъп до обекта на съответните контролни органи и на представителите на **ВЪЗЛОЖИТЕЛЯ**.

10. да изготвя първични счетоводни документи, да ги представя на **ВЪЗЛОЖИТЕЛЯ** за проверка и подпис;

11. да предостави на **ВЪЗЛОЖИТЕЛЯ** документи, включително монтирани издели, попълнени гаранционни карти, за въведените в експлоатация системи, посочени в този договор.

12. да ограничи действията на своя персонал и механизация, ако се предвижда такава, в границите на обекта, като не допуска навлизането им в съседни имоти;

13. да отстранява своевременно всички недостатъци в изпълнението, констатирани от **ВЪЗЛОЖИТЕЛЯ**;

14. да поеме цялата отговорност към трети лица, в т.ч. и отговорност за вреди от всякакъв характер, понесени от тези лица по време на изпълнение на настоящия договор, както и последица от него;

15. при заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

16. при подписване на договора **ИЗПЪЛНИТЕЛЯТ** предоставя гаранция за изпълнение в размер на 3 % от договорната цена по чл. 3, ал. 1 от Договора без ДДС, както и гаранция за авансово предоставените средства. Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства. Видът на гаранцията – парична сума, банкова гаранция или застраховка - се определя от **ИЗПЪЛНИТЕЛЯ**. В случай, че изпълнителят не желае да получи авансово плащане за дейност проектиране и/или за изпълнение на строителството, същият следва да уведоми Възложителя в срок от 30 (тридесет) дни, считано от датата на сключване на договора за обществена поръчка.

17. при извършването на дейността да спазва изцяло нормативните и технически изисквания за договорения вид работа, при съобразяване и с изискванията на Оперативна програма „Наука и образование за интелигентен растеж“, съфинансирана от Европейския съюз чрез Европейския фонд за регионално развитие.

18. той и неговите служители трябва да запазят професионална тайна по време на изпълнение на настоящия договор, както и след приключването му. В тази връзка, освен с предварително писмено съгласие на **ВЪЗЛОЖИТЕЛЯ** **ИЗПЪЛНИТЕЛЯТ**, нито назначения или ангажиран от него персонал трябва да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на договора;

19. да изпълнява мерките и препоръките, съдържащи се в докладите от проверки на място;

20. да докладва за възникнали нередности;

21. когато е приложимо, да предприеме всички необходими стъпки за популяризиране на факта, че Европейския съюз чрез Европейския фонд за регионално развитие са финансирали или финансират проекта. Такива мерки трябва да са съобразени със съответните правила за информиране и публичност, предвидени в съответните актове от Европейското право. В този смисъл ИЗПЪЛНИТЕЛЯТ е длъжен да посочва финансовия принос на Оперативна програма „Наука и образование за интелигентен растеж“, съфинансирана от Европейския съюз чрез Европейския фонд за регионално развитие, в каквито и да са документи, свързани с изпълнението на проекта, и при всички контакти с медиите, ако има такива. Той трябва да помества логото на ЕС и логото на ОПНОИР г. навсякъде, където е уместно. Всяка публикация, в каквато и да било форма и среда, включително Интернет, трябва да съдържа следното изявление: “Този проект е изпълнен с финансовата подкрепа на Проект BG05M2OP001-1.001-0008-С01 „Национален център по мехатроника и чисти технологии“, финансиран от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейския фонд за регионално развитие.“. Всяка информация, предоставена от ИЗПЪЛНИТЕЛЯ на конференция или среща, трябва да конкретизира, че проектът е получил финансиране от Европейския съюз чрез Европейския фонд за регионално развитие, предоставено чрез ОПНОИР.

22. да съблюдава и спазва указанията за изпълнение на договори за предоставяне на безвъзмездна финансова помощ по Оперативна програма „Наука и образование за интелигентен растеж“, съфинансирана от Европейския съюз чрез Европейския фонд за регионално развитие, приложими за ИЗПЪЛНИТЕЛЯ.

23.да носи отговорност пред **ВЪЗЛОЖИТЕЛЯ**, ако при извършването на работите е допуснал отклонения от изискванията на **ВЪЗЛОЖИТЕЛЯ** или задължения, съгласно нормативните актове и Насоките за кандидатстване по процедурата.

24. да представи при поискване на **ВЪЗЛОЖИТЕЛЯ** в срок от седем работни дни всеки един документ и разчет, направени при и по повод изпълнението на настоящия договор.

25. да вземе всички необходими мерки за опазване на околната среда (на и извън обекта), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора. Тези мерки трябва да се прилагат през целия период на договора, до окончателното му приключване.

26. Изпълнителят гарантира безвъзмездното и безпроблемно ползване от страна на Възложителя на вградените в системите инфраструктурни елементи през целия период на експлоатацията им.

**(2)** **ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛЯ** необходимото съдействие за изпълнение на дейностите и допълнителна информация при необходимост, както и съдействие в случаите, когато възникнали проблеми могат да се решат само с негово участие;

2. Да иска от **ВЪЗЛОЖИТЕЛЯ** приемане на работата, в случай че е изпълнена точно и съобразно уговореното.

3. Да получи договореното възнаграждение при точно изпълнение на настоящия договор.

**V. ПРИЕМАНЕ И ПРЕДАВАНЕ НА СИСТЕМИТЕ**

**Чл. 7.** (1) Действително извършените дейности, предмет на поръчката, задължително се проверяват на място преди да се приемат от Възложителя.

(2) При констатиране на явни несъответствия, по смисъла на ал. 3, Възложителят има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните несъответствия, съобразно ал. 3. След отстраняване на несъответствията, Страните подписват двустранен Приемо-предавателен протокол.

(3) При „несъответствия“ (явни или скрити дефекти, липси, недостатъци, несъответствия с Техническата спецификация на Възложителя и/или Техническото предложение на Изпълнителя) се прилага някой от следните варианти:

(а) Изпълнителят заменя съответният компонент с такъв, притежаващ характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя или

(б) Изпълнителят отстранява несъответствието в срок и по ред, посочени в констативния протокол.

(4) В случай че несъответствието е толкова съществено, че прилагането на някой от вариантите по ал. 3 ще доведе до промяна на предмета на поръчката, или в случай че Изпълнителят забави изпълнението на договора или отстраняването на несъответствията с повече от 3 (три) работни дни, от предвидения в чл. 2, ал. 2, т. 3 или т. 4 срок, съответно от срока, посочен в констативния протокол по ал. 6, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора.

(5) Подписването без забележки на окончателен приемо-предавателния протокол по чл. 2, ал. 2, т. 4 има силата на приемане на изпълнението от страна на Възложителя, освен в случаите на "скрити Несъответствия“, които не могат да бъдат установени при обикновения преглед или на несъответствия, проявили се в рамките на гаранционния срок. Приемането на изпълнението с Приемо-предавателния протокол няма отношение към установените впоследствие в гаранционния срок несъответствия, които Изпълнителят е длъжен да отстрани за своя сметка.

(6) Собствеността и риска от случайно повреждане или погиване върху техническите системи, предмет на договора, преминава от Изпълнителя върху Възложителя от датата на приемането им, вписана в Приемо-предавателния протокол, удостоверяващ въвеждането в експлоатация на техническите системи.

(7) В случаите на несъответствия, посочени в констативен протокол, Възложителят не дължи заплащане на цената преди отстраняването им и изпълненията на останалите условия за плащане, предвидени в Договора.

(8) Когато **Изпълнителят** е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**VII. ГАРАНЦИОННА ОТГОВОРНОСТ**

**Чл. 8.** Гаранционните срокове са посочени в Техническото предложение на Изпълнителя.

**Чл. 9. (1)** Гаранционните срокове започват да текат от датата на подписване на Приемо-предавателния протокол за въвеждане на системите в експлоатация по чл. 2, ал. 2, т. 4. В рамките на гаранционния срок Изпълнителят отстранява със свои сили и средства всички повреди и/или несъответствия, съответно подменя дефектирали части и/или компоненти с нови.

(2) В срок от 15 (петнадесет) дни след получаване от Възложителя или от упълномощен от него представител на уведомление (по телефон, факс или e-mail) за несъответствие с Техническото предложение, без допълнително заплащане от Възложителя, Изпълнителят е длъжен да отстрани несъответствието. Гаранционният срок не тече и се удължава с времето, през което съответният компонент/система е при Изпълнителя за отстраняване на дефект/несъответствие/повреда.

**Чл. 10.** Всички дефекти, възникнали в гаранционните срокове, се констатират с протокол, съставен и подписан от **Възложителя, ИЗПЪЛНИТЕЛЯ**, с указан срок за отстраняването им.

**Чл. 11.** При проявени дефекти, в гаранционните срокове, в резултат на вложени некачествени материали, доставени от **ИЗПЪЛНИТЕЛЯ** или некачествено извършени работи от **ИЗПЪЛНИТЕЛЯ**, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ,** като последният е длъжен да отстрани тези дефекти в срок до петнадесет календарни дни. В случай, че **ИЗПЪЛНИТЕЛЯТ** не стори това, **ВЪЗЛОЖИТЕЛЯТ** може да ги отстрани за сметка на **ИЗПЪЛНИТЕЛЯ**, удовлетворявайки вземането си по предвидения в закона ред. „Гаранционният срок“ спира да тече за времето, когато се извършват работите по отстраняване на дефектите.

**Чл. 12.** Рискът от случайно погиване или повреждане на извършените работи, материали, компоненти/системи и др. се носи от **ИЗПЪЛНИТЕЛЯ**.

**VIII. ГАРАНЦИИ**

**Чл. 13**. (1) За обезпечаване изпълнението на настоящия договор, при подписването му **ИЗПЪЛНИТЕЛЯТ** следва да представи документ за внесена гаранция за изпълнение на задълженията си по него. Гаранцията се представя, в съответствие с документацията за участие, в една от следните форми:

1. Депозит на парична сума в лева в размер на 3 % от общата стойност на договора без ДДС по банкова сметка на **ВЪЗЛОЖИТЕЛЯ:**

**Банка: БНБ**

**Банков код (BIC): BNBGBGSD**

**Банкова сметка (IBAN): BG 80 BNBG 9661 3300 1036 01**

която ще се освободи в срок до 120 (сто и двадесет) дни след датата на подписване на протокола по чл. 2, ал. 2, т. 4;

2. Банкова гаранция за сума в лева в размер на 3 % от общата стойност на договора без ДДС със срок на валидност – 120 (сто и двадесет) дни след изтичане срока на договора. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от **ВЪЗЛОЖИТЕЛЯ** /или упълномощено от него лице/, в случай че **ИЗПЪЛНИТЕЛЯТ** не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на изпълнителя. **ВЪЗЛОЖИТЕЛЯТ** следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност 120 (сто и двадесет) дни след изтичане срока на договора;

(2) Ако е необходимо, **ИЗПЪЛНИТЕЛЯТ** се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката да удължи нейното действие. В противен случай, **ВЪЗЛОЖИТЕЛЯТ** усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

(3) Разходите по откриването на депозита, банковата гаранция или застраховка са за сметка на **ИЗПЪЛНИТЕЛЯ**.

(4) Към датата на сключването на договора Изпълнителят представя документ за внесена гаранция за гарантиране на авансовото плащане - гаранцията за обезпечаване на авансово предоставените средства е в размер на стойността на предоставения аванс за дейност проектиране. Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства. Гаранцията се предоставят в една от следните форми:

* + - парична сума – чрез превод по следната банкова сметка на възложителя:

Банка: БНБ

Банков код (BIC): BNBGBGSD

Банкова сметка (IBAN):BG 80 BNBG 9661 3300 1036 01

* + - банкова гаранция;
    - застраховка, която обезпечава изпълнението чрез покритие на отговорността на изпълнителя.

Гаранцията се освобождава поетапно, до три дни след всяко плащане по чл. 4, ал.1, т. 2 от проекта на договор, с което се приспада стойността на получения аванс.

**Чл. 14**. **ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията/ите, за времето, през което тези суми законно са престояли при него.

**Чл. 15**. Когато участникът в процедурата е чуждестранно физическо или юридическо лице или техни обединения, документите по гаранцията за изпълнение/гаранцията за обезпечаване на авансово предоставените средства се представят и в превод на български език. Гаранцията за изпълнение се освобождава, в срок до 120 (сто и двадесет) календарни дни след изпълнението на договора.

**Чл. 16**. При неизпълнение от страна на **ИЗПЪЛНИТЕЛЯ, ВЪЗЛОЖИТЕЛЯТ** задържа гаранцията за изпълнение, като си запазва правото да изисква и други обезщетения за претърпени вреди.

**IX. ДОГОВОР ЗА ПОДИЗПЪЛНИТЕЛ**

**Чл. 17. ИЗПЪЛНИТЕЛЯТ** се задължава, в случай, че е посочил, че ще ползва подизпълнител при изпълнение на поръчката, в срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител с друг, да изпрати на **ВЪЗЛОЖИТЕЛЯ** оригинален екземпляр от договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата, съответно за спазване на изискванията на чл. 66, ал. 11 от ЗОП.

**Чл. 18.** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 19.** В случай, че за изпълнение на поръчката има сключен договор за подизпълнение **ВЪЗЛОЖИТЕЛЯТ** заплаща възнаграждение пряко на подизпълнител, когато са налице следните условия:

**(1).** Частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя.

**(2).** Подизпълнителят е отправил искане до **ВЪЗЛОЖИТЕЛЯ**, чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3).** Към искането **ИЗПЪЛНИТЕЛЯТ** е длъжен да предостави становище, от което да е видно дали оспорва плащанията или част от тях като недължими.

**(4). ВЪЗЛОЖИТЕЛЯТ** има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**Чл. 20.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост при спазване на изискванията на чл. 66, ал.11 от ЗОП.

**Чл. 21.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**X. НЕУСТОЙКИ**

**Чл. 22.** Ако **ИЗПЪЛНИТЕЛЯТ** не изпълни изцяло възложени дейности или част от тях, или не ги изпълни, съгласно изискванията за тяхното извършване, посочени в настоящия договор, извън случаите по чл. 23, ал. 1, същият дължи на **ВЪЗЛОЖИТЕЛЯ** неустойка в размер до 20 (двадесет) на сто от стойността на неизпълнените или незавършени дейности.

**Чл. 23. (1)** В случай на забавяне при изпълнението на работата по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0.1 на сто от стойността на забавената дейност за всеки просрочен ден, но не повече от 20 (двадесет) на сто от тази стойност.

**(2)** При просрочване заплащането на някоя от дължимите суми по договора, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0.1 %от стойността на забавеното задължение, за всеки ден закъснение, но не повече от общо 20% от стойността на забавеното плащане.

**Чл. 24.** При прекратяване на договора по чл. 28, ал. 2 страните не си дължат неустойки. При прекратяване на договора по чл. 28, ал. 3 **ВЪЗЛОЖИТЕЛЯТ** не дължи неустойки, лихви и пропуснати ползи на **ИЗПЪЛНИТЕЛЯ**. При прекратяване на договора по чл. 28, ал. 3 **ВЪЗЛОЖИТЕЛЯТ** дължи на **ИЗПЪЛНИТЕЛЯ** извършените и неразплатени дейности, доказани с документи и фактури, извършени до момента на получаване на уведомлението съгласно член чл. 28, ал. 3.

**Чл. 25.** Неустойките и другите вземания на **ВЪЗЛОЖИТЕЛЯ** по договора се превеждат по банковата сметка на **ВЪЗЛОЖИТЕЛЯ**.

**Чл. 26.** Изправната страна може да претендира и по-големи вреди по установения в закона ред.

**XI. ИЗМЕНЕНИЯ. ДОПЪЛНЕНИЯ И ПРЕКРАТЯВАНЕ НА ДОГОВОРА**

**Чл. 27** Страните не могат да променят или допълват договора, освен в случаите, предвидени в чл. 116 от Закона за обществените поръчки.

**Чл. 28.** (1) Настоящият договор се прекратява:

1. с изпълнение на договора;

2. при настъпване на обективна невъзможност за изпълнение на предмета на договора.

(2) Настоящият договор може да бъде прекратен преди изтичане на неговия срок по взаимно писмено съгласие на страните.

(3) Когато след започване изпълнението на дейностите по настоящия договор, са настъпили съществени промени във финансирането на тези дейности, извън правомощията на **ВЪЗЛОЖИТЕЛЯ**, същият с писмено уведомление, информира **ИЗПЪЛНИТЕЛЯ**, за настъпване на обстоятелствата.

(4) **ВЪЗЛОЖИТЕЛЯТ** може да прекрати договора едностранно при следните условия:

1. ако в резултат на обстоятелства, възникнали след сключването му, **ИЗПЪЛНИТЕЛЯТ** не е в състояние да изпълни своите задължения;

2. ако **ИЗПЪЛНИТЕЛЯТ** не изпълнява законосъобразни указания на **ВЪЗЛОЖИТЕЛЯ** по изпълнението на договора или не отстранява установени неточности или несъответствия, констатирани от **ВЪЗЛОЖИТЕЛЯ** и отразени в протокол, след изтичане на дадения за целта срок;

3. В случай че по отношение на Изпълнителя бъде открито производство по несъстоятелност. За настъпването на това обстоятелство **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯ**.

(5) Възложителят има право да прекрати договора без предизвестие при условията при условията на чл. 118 от ЗОП.

**Чл. 29.** При предсрочно прекратяване на договора **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършените и неизплатени видове работи. Заплащането им се извършва в срок, указан в съставения протокол, след приемането им съгласно условията на настоящия договор.

**Чл. 30.** Към момента на прекратяване на договора **ИЗПЪЛНИТЕЛЯТ** се задължава да:

1. Прекрати по-нататъшната работа, с изключение на дейностите, свързани с обезопасяване на площадката;

2. Предаде цялата документация, машини, съоръжения, системи, компоненти и материали, за които **ВЪЗЛОЖИТЕЛЯТ** е заплатил;

3. Предаде всички работи, изпълнени от него до датата на прекратяването.

**XII. ДОПЪЛНИТЕЛНИ РАЗПОРЕДБИ**

**Чл. 31.** (1) Всички съобщения и уведомления между страните по повод договора се извършват в писмена форма чрез факс, ел. поща, препоръчана поща с обратна разписка или куриерска служба или по реда на Закона за електронния документ и електронния подпис.

(2) Ако някоя от страните промени посочените в договора адреси, без да уведоми другата страна, същата се счита за редовно уведомена, ако съобщението е изпратено на адреса от договора.

(3) В срок до 3(три) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

(4) **ВЪЗЛОЖИТЕЛЯТ** информира писмено **ИЗПЪЛНИТЕЛЯ** за лицето/лицата, които са упълномощени да подписват от негово име всички съставени документи по време на изпълнение на поръчката, както и за лицата, упълномощени да изпълняват контролни функции от негово име.

**Чл. 32.** Всички спорове, възникнали по тълкуването и прилагането на договора ще се решават чрез преговори между страните, а когато е невъзможно да се постигне съгласие – по съдебен ред от компетентния български съд, в съответствие с българското законодателство. За всички неуредени в този договор въпроси се прилагат разпоредбите на действащото българско законодателство.

Настоящият договор се състави и подписа в четири еднообразни екземпляра- три за ВЪЗЛОЖИТЕЛЯ и един за ИЗПЪЛНИТЕЛЯ

Неразделна част от настоящия Договор са следните приложения:

*Приложение № 1* – Техническа спецификация на Възложителя за обособена позиция № 2;

*Приложение № 2 –* Техническо предложение на Изпълнителя за обособена позиция № 2;

*Приложение № 3 –* Ценово предложение на Изпълнителя за обособена позиция № 2.

**ВЪЗЛОЖИТЕЛ: ИЗПЪЛНИТЕЛ:**

**РЕКТОР: ………………………..…… УПРАВИТЕЛ:………….....……**

**(проф. д.т.н. инж. Георги Михов) (име, фамилия)**

**Главен счетоводител:……….**

**(маг. икон. Мария Иванова)**