

**ДОКУМЕНТАЦИЯ**

**ЗА ОТКРИТА ПРОЦЕДУРА ЗА ВЪЗЛАГАНЕ**

**НА ОБЩЕСТВЕНА ПОРЪЧКА**

**С ПРЕДМЕТ:**

**„Инженеринг (проектиране, извършване на строително-монтажни работи и авторски надзор) и изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“,**

**финансиран чрез Оперативна програма „Наука и образование за интелигентен растеж“ 2014-2020“, по обособени позиции:**

**обособена позиция № 1: „**Инженеринг (проектиране, извършване на строително-монтажни работи и авторски надзор) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“

**обособена позиция № 2: „**Изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“

**2018 г.**

СЪДЪРЖАНИЕ:

ЧАСТ І. УКАЗАНИЯ КЪМ УЧАСТНИЦИТЕ

Раздел I. Обща информация

Раздел II. Изисквания към участниците:

Общи изисквания към участниците

Участник – обединение

Подизпълнители

Клон на чуждестранно лице

Използване на капацитета на трети лица

Изисквания към лично състояние на участниците

Основания за задължително отстраняване

Специфични основания за отстраняване на участника

Критерии за подбор

Годност (правоспособност) за упражняване на професионална дейност

Икономическо и финансово състояние

Технически и професионални способности

Документи за доказване съответствието с критериите за подбор

Раздел III. Указания за подготовка и представяне на офертите:

Оферти

Подаване на офертата

Съдържание на офертата

Раздел IV. Разяснения и средства за комуникация

Разяснения

Средства за комуникация

Раздел V. Отваряне, разглеждане, оценка и класиране на офертите. Определяне на изпълнител

Раздел VI. Сключване на договор за обществена поръчка

Раздел VII. Гаранции

Раздел VIII. Договор за подизпълнение

Раздел IX. Общи изисквания

ЧАСТ II. ТЕХНИЧЕСКА СПЕЦИФИКАЦИЯ

ЧАСТ III. КРИТЕРИЙ ЗА ОПРЕДЕЛЯНЕ НА ИКОНОМИЧЕСКИ НАЙ-ИЗГОДНАТА ОФЕРТА

Част IV. ПРОЕКТ НА ДОГОВОР за всяка обособена позиция

Част V. Образци за участие в процедурата:

Образец № 1 – Опис на представените документи;

Образец № 2-1 – Предложение за изпълнение на поръчката по обособена позиция № 1

Образец № 2-2 – Предложение за изпълнение на поръчката по обособена позиция № 2

Образец № 3-1 - Ценово предложение за обособена позиция № 1;

Образец № 3-2 - Ценово предложение за обособена позиция № 2;

Единен европейски документ за обществени поръчки (ЕЕДОП) в електронен вид- еЕЕДОП - *Образецът на еЕЕДОП (XML и PDF формат) е публикуван в отделен файл на профила на купувача на Възложителя.*

|  |
| --- |
| **ЧАСТ І. УКАЗАНИЯ КЪМ УЧАСТНИЦИТЕ** |

|  |
| --- |
| Раздел I. Обща информация: |

**ВЪЗЛОЖИТЕЛ** на обществената поръчка по смисъла на чл. 5 от Закона за обществените поръчки (ЗОП) е Ректорът на Технически университет - София.

**ОБЕКТ НА ПОРЪЧКАТА:** е „строителство”.

**ПРЕДМЕТ НА ПОРЪЧКАТА:** „**Инженеринг (проектиране, извършване на строително-монтажни работи и авторски надзор) и изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“.**

**ОБОСОБЕНИ ПОЗИЦИИ –** обществената поръчка съдържа две обособени позиции:

**обособена позиция № 1:** Инженеринг (проектиране, извършване на строително-монтажни работи и авторски надзор) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020

**обособена позиция № 2:** Изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“

Оферти се подават за една или за две обособени позиции.

**ВИД НА ПРОЦЕДУРАТА И МОТИВИ ЗА ИЗБОРА Й -** Провежда се ОТКРИТА ПРОЦЕДУРА. Максималната прогнозна стойност на обществената поръчка е в размер на **3 495 714,93 (три милиона четиристотин деветдесет и пет хиляди седемстотин и четиринадесет лева и деветдесет и три стотинки) лева без ДДС**. Чл.20, ал. 9 от ЗОП дава възможност на Възложителя да възложи конкретна обществена поръчка по ред, приложим за по-високи стойности, като в този случай е длъжен да прилага всички правила, валидни за избрания от него ред. Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачността при разходването на финансовите средства по проекти финансирани с европейски средствата. С цел да се осигури максимална публичност, респективно да се постигнат и най - добрите за Възложителя условия, настоящата обществена поръчка се възлага именно по посочения вид процедура, целта на която, от друга страна е да защити обществения интерес, посредством осъществяване на контрол върху разходването на средства от фондовете на Европейския съюз и едновременно с това да насърчи конкуренцията, като създаде равни условия и прозрачност при участието в процедурата. При провеждане на настоящата процедура по възлагане в максимална степен ще бъдат съблюдавани принципите на добро финансово управление, а именно: икономичност, ефикасност и ефективност.

|  |
| --- |
| **Раздел II. Изисквания към участниците** |

## Общи изисквания към участниците

1. В откритата процедура може да участва всяко българско или чуждестранно физическо или юридическо лице, или техни обединения, както и всяко образувание, което има право да изпълнява дейността, предмет на настоящата поръчка, съгласно законодателството на държавата, в която е установено. Участниците в процедурата трябва да отговарят на изискванията, регламентирани от Закона за обществените поръчки, обявените изисквания от Възложителя в настоящата документация и обявлението за обществената поръчка. Всеки чуждестранен участник може да докаже правото си да осъществява определена дейност с документи, издадени от държавата, в която са установени
2. Не се допуска до участие в процедурата участник, който не отговаря на законовите изисквания или на някое от условията на Възложителя в тази документация и в обявлението за обществената поръчка.

## Участник - обединение

1. В случай, че участникът е обединение, което не е регистрирано като самостоятелно юридическо лице, Възложителят изисква от участника – обединение, да представи копие на документ, от който да е видно правното основание за създаване на обединението, както и следната информация във връзка с конкретната поръчка:

3.1. правата и задълженията на участниците в обединението;

3.2. разпределението на отговорността между членовете на обединението;

3.3. дейностите, които ще изпълнява всеки член на обединението.

Документът, представен от участника – обединение трябва да съдържа клаузи, от които да е видно, че:

- е определен партньор, който да представлява обединението за целите на обществената поръчка;

- уговорена е солидарна отговорност за изпълнението на договора, когато такава не е предвидена съгласно приложимото законодателство.

Възложителят не поставя каквито и да е изисквания относно правната форма, под която Обединението ще участва в процедурата за възлагане на поръчката. Не се допускат промени в състава на обединението след крайния срок на подаване на офертите. В случай, че съставът на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка, а в случай, че е избран за изпълнител, то възложителят няма да сключи договор за обществена поръчка.

## Ако определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като се представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

## Съгласно чл. 59, ал. 6 от ЗОП, при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

## Подизпълнители

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.. Възложителят изисква замяна на подизпълнител, който не отговаря на условията по чл. 66, ал. 2 от ЗОП.
3. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.
4. Независимо от възможността за използване на подизпълнители отговорността за изпълнение на договора за обществена поръчка е на изпълнителя. След сключване на договора и най-късно преди започване на изпълнението му изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител изпълнителят представя на възложителя всички документи, които доказват изпълнението на условията по чл. 66, ал. 11 от ЗОП.
2. Правилата, приложими за директните плащания към подизпълнителите са посочени в раздел “Договор за подизпълнение” от настоящата документация.

**Клон на чуждестранно лице**

1. **Клон на чуждестранно лице** може да е самостоятелен участник в процедурата за възлагане на обществената поръчка, ако може самостоятелно да подава оферти и да сключва договори, съгласно законодателството на държавата, в която е установен. В този случай, ако за доказване на съответствие с изискванията за икономическо и финансово състояние, технически професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

## Използване на капацитета на трети лица

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Ако е приложимо, по отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
2. В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
3. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от условията по чл. 65, ал. 4 от ЗОП.
4. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 от ЗОП.

## Изисквания към лично състояние на участниците

1. Възложителят отстранява от участие в процедурата участник, за когото са налице обстоятелствата по чл. 54, ал. 1 от ЗОП. Участникът се отстранява и в случаите, когато участник в процедурата е обединение от физически и/или юридически лица и за член на обединението е налице някое от основанията за отстраняване. Обстоятелствата, които съставляват основания за отстраняване, не трябва да са налице спрямо подизпълнителите и спрямо всяко трето лице, на чийто капацитет се позовава участника, като в случай, че за някое от тези лица е налице основание за отстраняване, възложителят изисква участникът да замени посоченото от него трето лице или подизпълнител.

**Основания за задължително отстраняване**

1. Възложителят отстранява от участие в процедура за възлагане на обществена поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП.

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен.

7. е налице конфликт на интереси, който не може да бъде отстранен. Съгласно §2, т. 21 от ДР на ЗОП "Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

*Забележки:*

*Основанията по т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.*

*Точка 3 не се прилага, когато: се налага да се защитят особено важни държавни или обществени интереси или размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.*

*На основание чл. 57 от ЗОП, участник, за когото са налице основанията за отстраняване по чл.54, ал.1 от ЗОП, възникнали преди и по време на процедурата, ще бъде отстранен от участие в настоящата процедура. Основанията за отстраняване се прилагат до изтичане на следните срокове:*

*- пет години от влизането в сила на присъдата - по отношение на обстоятелства по чл.54, ал.1, т. 1 и 2 от ЗОП, освен ако в присъдата е посочен друг срок;*

*- три години от датата на настъпване на обстоятелствата по чл. 54, ал.1, т. 5, б. “а” и т. 6 от ЗОП, освен ако в акта, с който е установено обстоятелството, е посочен друг срок.*

1. Мерки за доказване на надеждност: Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

- е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

- е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда;

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите по чл. 56 ал. 1 от ЗОП мерки и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта. Тези мерки се описват в еЕЕДОП в полето свързано със съответното обстоятелство.

1. Обстоятелствата по чл. 54, ал.1, т. 1, 2 и 7 от ЗОП се отнасят за лицата които представляват участника, членовете на управителни и надзорни органи на участника, други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи. Лицата, които представляват участника, лицата, които са членове на управителни и надзорни органи на участника са, както следва:

А). при събирателно дружество - лицата по чл. 84, ал. 1 и чл. 89, ал. 1 от Търговския закон (ТЗ);

Б). при командитно дружество - неограничено отговорните съдружници по чл. 105 от ТЗ;

В). при дружество с ограничена отговорност - лицата по чл. 141, ал. 1 и ал. 2 от ТЗ а при еднолично дружество с ограничена отговорност – лицата по чл. 147, ал. 1 от ТЗ;

Г). при акционерно дружество - лицата по чл. 241, ал. 1, чл. 242, ал.1 и чл. 244, ал. 1 от ТЗ;

Д). при командитно дружество с акции - лицата по чл. 256 във връзка с чл. 244, ал. 1 от ТЗ;

Е). при едноличен търговец - физическото лице - търговец;

Ж). при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

З). в случаите по т. А) - Ж) - и прокуристите, когато има такива; когато лицето има повече от един прокурист, декларацията се подава само от прокуриста, в чиято представителна власт е включена територията на Република България;

И). в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени.

1. При подаване на офертата, участникът декларира липсата на основание за отстраняването му от участие посредством Единния европейски документ за обществени поръчки. Участникът удостоверява липсата на обстоятелствата по чл. 54, ал. 1, т. 1-7 от ЗОП с попълване на Част III: Основания за изключване на ЕЕДОП, в приложимите полета. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 се попълва в отделен ЕЕДОП за всяко лице или за някои от лицата. В случаите по чл.41. ал. 1 от ППЗОП, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**Специфични основания за отстраняване на участника**

1. За участниците се прилагат забраните, посочени в чл. 3, т. 8 от Закона за икономическите и финансовите отношения с дружествата,регистрирани в юрисдикции с преференциален данъчен режим, контролираните от тяхлица и техните действителни собственици.

*Забележка: Съгласно чл.4 от ЗИФОДРЮПДРКЛТДС, член 3 и чл. 3а от същия закон не се прилагат, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага споразумението;*

*6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;*

*7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.*

1. Участниците трябва да декларират в ЕЕДОП дали дружеството – участник е регистрирано в юрисдикция с преференциален данъчен режим. При подаване на офертата липсата на основания по чл. 3, т. 8 от ЗИФОДРЮПДРКТЛТДС се удостоверяват от всеки участник/подизпълнител/член на обединение в процедурата с попълване на ЕЕДОП част III „Основания за изключване“, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“. В случай че, дружеството - участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.
2. За участниците се прилагат забраните, посочени в чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) а именно:

Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната се прилага и за юридическо лице, в което лицето, заемало висша публична длъжност, е станало съдружник, притежава дялове или е управител или член на орган на управление или контрол след освобождаването му от длъжност.

При подаване на офертата участникът декларира липсата или наличието на обстоятелствата по чл. 69 от ЗПКОНПИ чрез представяне на ЕЕДОП. Информацията се посочва в част III „Основания за изключване“, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“.

1. При подаване на офертата, липсата на обстоятелствата по чл. 101, ал. 11 от ЗОП се удостоверяват от всеки участник/подизпълнител/член на обединение в процедурата с попълване в ЕЕДОП на част III „Основания за изключване“, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“. В случай, че по време на провеждане на процедурата настъпи подобно обстоятелство, участникът е длъжен да уведоми писмено възложителя в 3-дневен срок от настъпването му.
2. Раздел Г: „Прилагат ли се специфични национални основания за изключване, които са посочени в обявлението или в документацията за обществената поръчка“ следва да бъде попълнен от участниците, тъй като възложителят е въвел специфични национални основания за изключване от участие в поръчката, посочени в указанията за подготовка на офертите. Националните основания за отстраняване са посочени и в самия Раздел Г, в „Повече информация“. При участие на подизпълнители или използване капацитета на трети лица, за същите следва да не са налице горните специфични основания за отстраняване от процедурата, като обстоятелствата трябва да бъдат декларирани от тях в Част III, Буква Г в ЕЕДОП. Липсата на обстоятелствата, свързани с посочените в документацията и в Раздел Г национални основания за изключване се декларира в това поле, като отговор „Не“ се отнася за всички обстоятелства. При отговор „Да“ лицето трябва да посочи конкретното обстоятелство, както и евентуално предприетите мерки за надеждност..

## Критерии за подбор - с посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

## Критерии за подбор за обособена позиция № 1:

* 1. **Годност (правоспособност) за упражняване на професионална дейност**

Участникът трябва да има регистрация в Централния професионален регистър на строителя (ЦПРС) към Камарата на строителите в Република България, за изпълнение на строежи от категорията строеж, в която попада обекта на обособената позиция (първа група, трета категория, съгласно Правилника за реда за вписване и водене на Централния професионален регистър на строителя), а за чуждестранни лица – в аналогични регистри съгласно законодателството на държавата членка, в която са установени или еквивалент.

При подаване на офертата участниците декларират съответствието си с критерия за подбор като попълват раздел А: „Годност“ в Част IV: „Критерии за подбор“ от Единен европейски документ за обществени поръчки (ЕЕДОП).

Съгласно чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. В тези случаи, изискването се доказва с представяне на копие от документа за регистрация в ЦПРС към Камарата на строителите в Република България, за изпълнение на строежи от първа група, трета категория. За чуждестранни лица – аналогичен документ, доказващ такава регистрация в аналогичен регистър, съгласно законодателството на държавата членка, в която са установени или еквивалент.

Преди сключването на договор за обществена поръчка, Възложителят ще изиска от участника, определен за Изпълнител, да предостави актуални документи, доказващи изпълнението на горното изискване, а именно: копие документа за регистрация в ЦПРС към Камарата на строителите в Република България за изпълнение на строежи от - Първа група, трета категория. При сключването на договор, избраният за изпълнител - чуждестранно лице представя документ, с който следва да се докаже, че има право да изпълнява възлаганата дейност в Република България, включително че е извършил съответната регистрация, съгласно Закона за камарата на строителите, във връзка с чл. 112, ал. 1, т. 4 от ЗОП.

### Икономическо и финансово състояние:

Участниците, следва да имат застраховка „Професионална отговорност в строителството и проектирането”, по смисъла на чл. 171 от ЗУТ, за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им, с праг не по-малък от минималните застрахователни суми за проектиране и строителство за съответната категория строеж (първа група, трета категория), съгласно изискванията на Наредбата за условията и реда за задължително застраховане в проектирането и строителството. За участник, установен/регистриран извън Р България, застраховката за професионална отговорност следва да бъде еквивалент на тази по чл. 171 от ЗУТ, но направена съгласно законодателството на държавата, където е установен/регистриран участникът. Изискването за застраховка за професионална отговорност на лицата по чл. 171, ал. 1 от ЗУТ не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

При подаване на офертата участниците декларират съответствието си с критерия за подбор в ЕЕДОП, част IV „Критерии за подбор“, буква Б „Икономическо и финансово състояние“.

Преди сключването на договор за обществена поръчка, Възложителят ще изиска от участника, определен за Изпълнител, да предостави документи по чл. 62, ал. 1, т. 2 от ЗОП – доказателства за наличие на застраховка „Професионална застраховка“ или еквивалент.

Ако е приложимо, когато по основателна причина участникът не е в състояние да представи поисканите от възложителя документи, той може да докаже икономическото и финансовото си състояние с помощта на всеки друг документ, който възложителят приеме за подходящ. Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

* 1. **. Технически и професионални способности**
  2. **1***.* Участникът, през последните 3 (три) години, считано от датата на подаване на офертата, следва да е изпълнил минимум 1 (една) дейност (проектиране), с предмет и обем, идентичен или сходен с тези на обособена позиция №1.

Под „дейност (проектиране), с предмет и обем, идентичен или сходен с тези на обособена позиция № 1”, следва да се разбира изготвяне на инвестиционен проект във фаза технически и/или работен проект за извършване на ново строителство и/или преустройство и/или реконструкция и/или основен ремонт на промишлена сграда и/или сграда за обществено обслужване с разгъната застроена площ минимум 2000 кв. м. или с капацитет минимум за 200 посетители.

При подаване на офертата участниците декларират съответствието си с критерия за подбор в ЕЕДОП, чрез попълване на раздел В: „Технически и професионални способности“ в част IV „Критерии за подбор“.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга. Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

* + 1. Участникът следва да е изпълнил, за последните 5 (пет) години, считано от датата на подаване на офертата, минимум 1 (една) дейност (строителство) с предмет и обем, идентичен или сходен с тези на поръчката.

Под „дейност (строителство), с предмет и обем, идентичен или сходен с тези на поръчката“, следва да се разбира извършване на строителство: изграждане и/или преустройство и/или реконструкция и/или основен ремонт на промишлена сграда и/или сграда за обществено обслужване с разгъната застроена площ минимум 2000 кв. м. или с капацитет минимум за 200 посетители.

При подаване на офертата Участникът следва да предостави изискуемата информация в Част ІV, Раздел В Технически и професионални способности от ЕЕДОП за строителство с предмет, идентичен или сходен с този на поръчката.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави Списък на строителството, идентично или сходно с предмета на обществената поръчка, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали то е изпълнено в съответствие с нормативните изисквания. Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

***\*Горепосочените две минимални изисквания за проектиране (изготвяне на инвестиционен проект във фаза технически и/или работен проект) и за строителство (изграждане и/или преустройство и/или реконструкция и/или основен ремонт) могат да бъдат изпълнени и с доказателство за единно проектиране и строителство (инженеринг) на промишлена сграда и/или сграда за обществено обслужване с разгъната застроена площ минимум 2000 кв. м. или с капацитет минимум за 200 посетители, изпълнено през последните 5 (пет) години, считано от датата на подаване на офертата.***

* + 1. Участникът трябва да прилага система за управление на качеството съответстваща на стандарт БДС EN ISO 9001 или еквивалентен действащ стандарт, с обхват в областта на строителството.
    2. Участникът трябва да прилага система за управление на околна среда, съответстваща на стандарт БДС EN ISO 14001 или еквивалентен действащ стандарт, с обхват в областта на строителството.

Участникът попълва съответното поле от раздел Г: Стандарти за осигуряване на качеството и стандарти за екологично управление в Част IV: Критерии за подбор от Единен европейски документ за обществени поръчки (ЕЕДОП).

Преди сключване на договор за обществена поръчка, възложителят изисква от участника, определен за изпълнител, да представи копие на сертификат, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят ще приеме и еквивалентни сертификати, издадени от органи, установени в други държави членки за чуждестранните лица. Възложителят ще приеме и други доказателства за еквивалентни мерки за осигуряване на качеството/опазване на околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини. В този случай или участникът трябва да е в състояние да докаже, че предлаганите мерки са еквивалентни на изискваните.

Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

## 

## Забележки:

При участие на обединения, които не са юридически лица, съответствието с горепосочените критерии за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на обособената позиция, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. Подизпълнителите трябва да отговарят на горепосочените критерии за подбор, съобразно вида и дела от обособената позиция, който ще изпълняват, и за тях да не са налице основания за отстраняване от процедурата. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Ако е приложимо, по отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Професионалната компетентност на персонала, на който е възложено изпълнението на обособена позиция № 1, се използва като показател за оценка, поради което информацията за професионалната компетентност на експертите, включени в екипа за изпълнение на проектирането/авторския надзор и строителството посочени в методиката, не се посочват в Част IV „Критерии за подбор” на ЕЕДОП, раздел В: Технически и професионални способности.

## Критерии за подбор за обособена позиция № 2:

* 1. **Минимални изисквания към персонала/екипа за изпълнение на обособената позиция -** Предложеният от участника екип за изпълнение на обособена позиция № 2 трябва да включва най-малко ръководител на екипа и ключови експерти, съгласно посочените изисквания за образование и професионална компетентност. Минималните изисквания по отношение на екипа са следните:

**Ръководител на екипа – 1 бр., който има:**

**а)** висше образование – образователно-квалификационна степен „магистър“ или „бакалавър“ в област „Технически науки“, професионално направление „Електротехника, електроника и автоматика“ или „Комуникационна и компютърна техника“ или „Архитектура, строителство и геодезия“ или еквивалент съгласно Класификатора на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина, в области, еквивалентни на посочените;

б) опит като ръководител на екип в поне една завършена дейност, включваща изграждане на система за видеонаблюдение и/или система за контрол на достъпа и/или оповестителна система и/или система за контрол на достъпа до паркинга ALPR и/или изграждане на компютърна кабелна и безжична мрежа и/или изграждане на IP Телефонна централа и/или изграждане на Data Center/Сървър.

**Експерт видеонаблюдение – 1 бр., който има** опит в поне една завършена дейност, включваща изграждане на система за видеонаблюдение.

**Експерт система за контрол на достъпа – 1 бр., който има** опит в поне една завършена дейност, включваща изграждане на система за контрол на достъпа.

**Експерт оповестителна система – 1 бр., който има** опит в поне една завършена дейност, включваща изграждане на оповестителна система.

**Експерт система за контрол на достъпа до паркинга ALPR – 1 бр., който има** опит в поне една завършена дейност, включваща изграждане на система за контрол на достъпа до паркинга ALPR.

**Експерт компютърна кабелна и безжична мрежа – 1 бр., който има** опит в поне една завършена дейност, включваща изграждане на компютърна кабелна и безжична мрежа.

**Експерт IP Телефонна централа – 1 бр., който има** опит в поне една завършена дейност, включваща изграждане на IP Телефонна централа.

**Експерт Data Center/Сървър – 1 бр., който има** опит в поне една завършена дейност, включваща изграждане на Data Center/Сървър.

При подаване на офертата участниците декларират съответствието си с критерия за подбор в ЕЕДОП, чрез попълване на част IV „Критерии за подбор“, раздел В.

Преди сключването на договора за възлагане на настоящата обособената позиция, възложителят изисква от участника, определен за изпълнител, да предостави списък на персонала, който ще изпълнява обособената позиция, и/или на членовете на ръководния състав, които ще отговарят за изпълнението, в който е посочена професионалната компетентност на лицата. Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

**26.3.** Участникът трябва да прилага система за управление на качеството БДС EN ISO 9001:2015 или еквивалент, или еквивалентни мерки, с обхват на сертификация включващ: изграждане на системи за видеонаблюдение и/или контрол на достъпа и/или структурни кабелни системи и/или информационно-комуникационни системи/мрежи и/или системи за сигурност.

Участникът попълва съответното поле от раздел Г: Стандарти за осигуряване на качеството и стандарти за екологично управление в Част IV: Критерии за подбор от Единен европейски документ за обществени поръчки (ЕЕДОП).

Преди сключване на договор за обособената позиция, възложителят изисква от участника, определен за изпълнител, да представи копие на сертификат, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят ще приеме и еквивалентни сертификати, издадени от органи, установени в други държави членки за чуждестранните лица. Възложителят ще приеме и други доказателства за еквивалентни мерки за осигуряване на качеството/опазване на околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини. В този случай или участникът трябва да е в състояние да докаже, че предлаганите мерки са еквивалентни на изискваните.

Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП, когато това е необходимо за законосъобразното провеждане на процедурата.

**Забележки:**

При участие на обединения, които не са юридически лица, съответствието с горепосочените критерии за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на обособената позиция, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. Подизпълнителите трябва да отговарят на горепосочените критерии за подбор, съобразно вида и дела от обособената позиция, който ще изпълняват, и за тях да не са налице основания за отстраняване от процедурата. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Ако е приложимо, по отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

## Документи за доказване съответствието с критериите за подбор

1. Участникът декларира липсата на основания за отстраняване и съответствието с изискванията за подбор, поставени от възложителя и оповестени в обявлението за обществена поръчка посредством попълване на съответните полета от Единния европейски документ за обществени поръчки. При попълване на ЕЕДОП следва да бъдат спазвани указанията за подготовка наобразеца, съдържащи се в самия образец на ЕЕДОП, както и настоящите разписани указания. Професионалната компетентност на персонала, на който е възложено изпълнението на поръчката по обособена позиция № 1, се използва като показател за оценка, поради което информацията за професионалната компетентност на експертите, включени в екипа за изпълнение на проектирането/авторския надзор и строителството посочени в методиката, не се посочват в Част IV „Критерии за подбор” на ЕЕДОП, раздел В: Технически и професионални способности. Информацията за професионалната компетентност на експертите, включени в екипа за изпълнение на обособена позиция № 2 се посочват в Част IV „Критерии за подбор” на ЕЕДОП, раздел В: Технически и професионални способности.
2. Съгласно чл. 67, ал.4 от ЗОП във връзка с § 29, т.5, б. „а“ от Преходните и заключителни разпоредби на ЗОП, в сила от 1 април 2018г. ЕЕДОП се представя задължително в електронен вид.
3. Преди сключването на договор за обществена поръчка по всяка обособена позиция Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени от участника или са му служебно известни.
4. Комисията, назначена за разглеждане и оценка на офертите, може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

|  |
| --- |
| Раздел 3. Указания за подготовка и представяне на офертите |

## Оферти

1. При изготвяне на офертата всеки участник трябва да се придържа точно към обявените от възложителя условия. Използването на образци от № 1 до № 3, приложени към настоящата документация е задължително.
2. До изтичането на срока за подаване на офертите всеки участник може да промени, да допълни или да оттегли офертата си.
3. Лице, което участва в обединение или е дало съгласие да бъде подизпълнител на участник, не може да подава самостоятелно оферта.
4. В процедурата за възлагане на обществена поръчка едно физическо или юридическо лице може да участва само в едно обединение.
5. Свързани лица, съгласно §2, т. 45 от Допълнителните разпоредби на ЗОП, във връзка с §1, т. 13 и 14 от Допълнителните разпоредби на Закона за публичното предлагане на ценни книжа, не могат да бъдат самостоятелни участници в настоящата обществена поръчка. При подаване на офертата, липсата на обстоятелствата по чл. 101, ал. 11 от ЗОП се удостоверяват от всеки участник/подизпълнител/член на обединение в процедурата с попълване в ЕЕДОП на част III „Основания за изключване“, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“. Съгласно чл. 46, ал. 1 от ППЗОП участниците са длъжни да уведомят писменовъзложителя в 3-дневен срок, в случай че се окажат свързани лица с друг участник внастоящата поръчка.
6. Съгласно §1, т. 13 от Допълнителните разпоредби на Закона за публичното предлагане на ценни книжа „свързани лица” са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

1. Съгласно § 1, т. 14 от ДР на Закона за публичното предлагане наценни книжа „контрол” е налице, когато едно лице:

а) притежава, включително чрез дъщерно дружество или по силата наспоразумение с друго лице, над 50 на сто от броя на гласовете в общото събрание наедно дружество или друго юридическо лице; или

б) може да определя пряко или непряко повече от половината от членовете науправителния или контролния орган на едно юридическо лице; или

в) може по друг начин да упражнява решаващо влияние върху вземането нарешения във връзка с дейността на юридическо лице.

*Забележка: Условията по т. 35 - 39 се прилагат отделно за всяка от обособените позиции*.

## Подаване на офертата

1. Офертата се подава от участника или от упълномощен от него представител – лично или чрез пощенска или друга куриерска пратка с обратна разписка на адреса, посочен в Обявлението за обществена поръчка.
2. Ако участникът изпрати офертата си чрез пощенска или друга куриерска пратка с обратна разписка, разходите за изпращането, както и рискът от забава или загубване на офертата са за сметка на участника.
3. Офертите могат да се подават всеки работен ден в срока, посочен в Обявлението за обществената поръчка.
4. Офертата се представя в запечатана непрозрачна опаковка върху която се посочва:

ДО

Технически университет – София

**ОФЕРТА**

**ЗА ОБЩЕСТВЕНА ПОРЪЧКА:**

**“Инженеринг (проектиране, извършване на строително-монтажни работи и авторски надзор) и изграждане на системна интеграция (сградни инсталации) на кампус „Студентски град“ в бл.8 – ниско тяло, собственост на TУ-София, по проект „Национален център по мехатроника и чисти технологии“, финансиран чрез Оперативна програма „Наука и образование за интелигентен растеж“ 2014-2020“**

Обособена позиция № ..... с наименование: ........................................

*(посочват се № и наименованието на обособената/ните позиция/ции, за която/които се подава оферта)*

Наименование на участника: ................................................................................................

Участници в обединението (когато е приложимо): ............................................................

Адрес за кореспонденция, телефон:.....................................................................................

Факс и електронен адрес (по възможност): ........................................................................

1. За получените оферти при възложителя се води регистър, в който се отбелязват: подател на офертата; номер, дата и час на получаване; причините за връщане на офертата, когато е приложимо.
2. При получаване на офертата върху запечатаната непрозрачна опаковка се отбелязва поредния номер, датата и часът на получаването, за което на приносителя се издава документ.
3. Не се приемат оферти, които са представени след изтичане на крайния срок за получаване или са в незапечатана опаковка или в опаковка в нарушена цялост.
4. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра на получените оферти. В тези случаи не се допуска приемане на оферти от лица, които не са включени в списъка.

## Съдържание на опаковката

1. Запечатаната непрозрачна опаковка задължително трябва да съдържа:
   1. Информация и документи относно личното състояние на участниците и критериите за подбор;

Когато участникът подава оферта за повече от една обособена позиция, документите по т. 48.1 се поставят в непрозрачната опаковка отделно комплектувани за всяка от обособените позиции.

* 1. Оферта, която включва:

А). Техническо/и предложение/я - за всяка обособена позиция, за която се подава оферта; и

Б). Ценово предложение - в отделен/и запечатан/и непрозрачен/ плик/ове - за всяка всяка обособена позиция, за която се подава оферта.

1. В запечатаната непрозрачна опаковка се поставят:
   1. Опис на представените документи – Попълва се и се представя съгласно образец № 1. В представения образец се попълват всички изискуеми данни, а там където е неприложимо се отбелязва „неприложимо”.
   2. Попълнен и подписан Единен европейски документ за обществени поръчки (ЕЕДОП) - за участникът в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

С оглед гореизложеното на интернет страницата на Възложителя, към съответното електронно досие на поръчката е публикуван образец на ЕЕДОП във формат PDF и XML. Участниците изтеглят ЕЕДОП, който е във формат XML и го попълват след като го заредят (качат) на страницата на системата за еЕЕДОП <https://ec.europa.eu/tools/espd/filter?lang=bg> . Попълненият ЕЕДОП се изтегля и се подписва цифрово. ЕЕДОП се представя на подходящ оптичен носител към останалите изискуеми документи за участие в настоящата процедура. Форматът, в който се предоставя документът не следва да позволява редактиране на неговото съдържание.

*Забележка:*

*Информационната система за еЕЕДОП е безплатна и до нея може да се получи достъп чрез Портала за обществени поръчки, секция „РОП и е-услуги“/ Електронни услуги на Европейската комисия (ЕЕДОП/ESPD), както и директно на адрес* [*https://ec.europa.eu/tools/espd*](https://ec.europa.eu/tools/espd) *или* [*https://ec.europa.eu/tools/espd/filter?lang=bg*](https://ec.europa.eu/tools/espd/filter?lang=bg) *.*

*При попълване на ЕЕДОП следва да се изпълни следното:*

*Първо - предоставения ЕЕДОП във формат XML трябва да се свали от сайта на Възложителя на устройство на заинтересованото лице.*

*Второ–Заинтересованото лице трябва да отвори следния линк* [*https://ec.europa.eu/tools/espd*](https://ec.europa.eu/tools/espd) *, да избере български език, или да отвари линк* [*https://ec.europa.eu/tools/espd/filter?lang=bg*](https://ec.europa.eu/tools/espd/filter?lang=bg) *, с което действие се влиза в системата за електронно попълване на ЕЕДОП.*

*Трето – На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта – „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избери вариант „Заредите файл ЕЕДОП“. След като се маркира горепосоченият бутон излиза прозорец „Качете искане за ЕЕДОП“, кликва се върху прозореца „Browse“, след което се избира от устройството на заинтересованото лице, сваленият от него ЕЕДОП във формат XML.*

*Четвърто – Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя и в двата формата.*

*Пето – PDF файла се подписва с електронен подпис от всички лица, които имат задължение да подпишат ЕЕДОП.*

*Шесто – Подписаният цифрово ЕЕДОП се качва на подходящ оптичен носител, който се поставя в запечатаната, непрозрачна опаковка, с която се представя офертата.*

Когато изискванията по чл. 54, ал.1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал.1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В този случай, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

*Забележка:*

*Участникът може да използва ЕЕДОП, който вече е бил използван при предходна процедура за обществена поръчка, когато този ЕЕДОП е подписан електронно и до него е осигурен пряк и неограничен достъп. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.*

* 1. Документи за доказване на предприети мерки за надеждност, когато е приложимо;
  2. Участник – обединение, което не е регистрирано като самостоятелно юридическо лице представя копие на документ, от който да е видно правното основание за създаване на обединението, както и следната информация във връзка с настоящата поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

Документът, представен от участника – обединение трябва да съдържа клаузи, от които да е видно, че:

- е определен партньор, който да представлява обединението за целите на обществената поръчка;

- уговорена е солидарна отговорност за изпълнението на договора, когато такава не е предвидена съгласно приложимото законодателство.

* 1. Оферта, която включва:
     1. **Техническо предложение** – изготвя се съгласно условията на документацията и условията на Образец № 2 за съответната обособена позиция и съдържа:
* документ за упълномощаване, когато лицето, което подава офертата не е законният представител на възложителя;
* предложение за изпълнение на поръчката в съответствие с техническите спецификации и изискванията на възложителя;
* Декларации, че:
* декларация за съгласие с клаузите на приложения проект на договор;
* декларация за срока на валидност на офертата;
* декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд;

*(Декларациите са включени в образеца на Техническо предложение).*

Когато участникът подава оферта за повече от една обособена позиция, той представя в непрозрачната опаковка отделно комплектувани документи по т. 49.5.1 за всяка една от обособените позиции. Към Предложението за изпълнение на поръчката по съответната обособената позиция, в съответствие с условията на образеца и на Техническата спецификация за съответната обособена позиция, участниците прилагат изискуемите приложения. При изготвяне на предложението си за изпълнение на обособената позиция всеки участник следва да се ръководи от всички изисквания на документацията, заданието за проектиране на обекта и техническата спецификация включително, и да го изготви по начин, позволяващ оценка на предложенията му, съгласно залегналите в методиката за оценка показатели. Предложението за изпълнение на обособената позиция следва да е съобразено с насоките, дадени в Указанията за подготовка на офертите и Техническите спецификации. Ако участник не представи Предложение за изпълнение на обособената позиция или представеното от него предложение и/или приложенията към него не съответстват на изискванията на Възложителя, той ще бъде отстранен от участие в процедурата. Когато Предложението за изпълнение на обособената позиция не съответства на Ценовото предложение, участникът се отстранява.

* + 1. **Ценово предложение** – изготвя се съгласно Образец № 3 за съответната обособена позиция.

Когато участникът подава оферта за повече от една обособена позиция, в непрозрачната опаковка поставя отделни запечатани непрозрачни пликове с надпис “Предлагани ценови параметри”, с обозначаване на обособената позиция, за която се отнасят. Ценовото предложение се поставя в отделен запечатан непрозрачен плик с надпис “Предлагани ценови параметри” с обозначаване на обособената позиция, за която се отнасят, и наименованието на участника.

*Забележка*: *Извън отделния непрозрачен запечатан плик с надпис “Предлагани ценови параметри” не трябва да е посочена никаква информация за цената. Участниците, които по какъвто и да е начин са включили някъде в офертата си извън плика “Предлагани ценови параметри” елементи, свързани с предлаганата цена (или части от нея), ще бъдат отстранени от процедурата. Участниците задължително изготвят ценовото си предложение при съобразяване с максималните прогнозни стойности, определени в документацията за участие. При изготвяне на ценовото предложение, участниците задължително следва да включат пълния обем дейности по техническата спецификация. Ценовото предложение на участниците не може да надхвърля максималната обща стойност на обособената позиция, както и максимално допустимите стойности по отделните дейности за обособена позиция № 1. Оферти надхвърлящи максимално заложените стойности ще бъдат предложени за отстраняване по съответната обособена позиция, поради несъответствие с това предварително обявено условие. Ценовото предложение трябва да съответства на предложението за изпълнение на обособената позиция по отношение на дейностите за изпълнение на обособената позиция за обекта. В противен случай, участникът се отстранява. Участникът е единствено отговорен за евентуално допуснати грешки и пропуски в изчисленията на предложените от него цени.*

1. Офертата се подава на български език. Всички документи, които се представят в процедурата и не са на български език, се представят и в превод.
2. Офертата и приложенията към нея се изготвят по представените в документацията образци и се представят в оригинал.
3. Когато представителната власт се упражнява съвместно от две или повече лица, офертата се подписва от всяко от тях.
4. Документи, за които в настоящата документация не се изисква да бъдат представени в оригинал или нотариално заверено копие, следва да се представят под формата на копие, заверено на всяка страница от участника с „Вярно с оригинала” и подписано от лицето, представляващо участника.

|  |
| --- |
| Раздел 4. Разяснения и средства за комуникация |

## Разяснения

1. Лицата могат да поискат писмено от Възложителя разяснения по решението, обявлението и документацията за обществената поръчка до 10 дни преди изтичането на срока за получаване на офертите. Разясненията на Възложителя ще бъдат публикувани в профила на купувача в 4-дневен срок от постъпването на искането в електронната преписка на процедурата но не по-късно от 6 дни преди крайния срок за получаване на офертите.
2. Възложителят не предоставя разяснения, ако искането е постъпило след срока по т. 53.

## Средства за комуникация

1. Всички комуникации между Възложителя и участниците, свързани с настоящата процедура, са на български език и в писмен вид. Обменът на информация между Възложителя и участника може да се извършва по един от следните начини: чрез пощенска или куриерска услуга с препоръчана пратка с обратна разписка, по факс или по електронен път – на електронна поща, като съобщението се подписва с електронен подпис. За получено ще се счита уведомление, което е получено на посочения от участника адрес за кореспонденция, номер на факс или електронен адрес.
2. Решенията и други уведомления, изпратени по факс от Възложителя, се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.
3. Когато адресатът е сменил своя адрес/факс и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса/факса, известен на изпращача.
4. Решенията се изпращат по реда на чл. 43, ал.2 от ЗОП. Когато решението не е получено от участника по някой от начините, посочени в чл.43, ал.2 от ЗОП, възложителят публикува съобщение до него в профила на купувача. Решението се смята за връчено от датата на публикуване на съобщението.

|  |
| --- |
| Раздел 5. Отваряне, разглеждане, оценка и класиране на офертите.Избор на изпълнител |

1. След изтичане на срока за получаване на оферти, възложителят назначава комисия за разглеждане, оценяване и класиране на офертите.
2. Получените оферти се предават на председателя на комисията, за което се съставя протокол с данните по т.43. Протоколът се подписва от предаващото лице и от председателя на комисията.
3. Комисията започва работа след получаване на представените оферти и протокола по т.59.
4. Отварянето на офертите ще се извърши в часа, на датата и мястото, посочени в обявлението за обществена поръчка.
5. При промяна на датата, часа или мястото за отваряне на офертите, участниците се уведомяват от възложителя чрез профила на купувача най-малко 48 часа преди определения час.
6. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
7. Комисията отваря по реда на тяхното постъпване запечатаните непрозрачни опаковки и оповестява тяхното съдържание, и проверява за наличието на отделен запечатан плик с надпис “Предлагани ценови параметри”.
8. Най-малко трима от членовете на комисията подписват техническото предложение и плика с надпис “Предлагани ценови параметри”.
9. Комисията предлага по един от присъстващите представители на другите участници да подпише техническото предложение и плика с надпис “Предлагани ценови параметри”.
10. Публичната част от заседанието на комисията приключва след извършването на действията по т. 63-66.
11. Комисията разглежда документите за подбор за съответствие с изискванията към личното състояние и критериите за подбор, поставени от възложителя, и съставя протокол.
12. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.
13. Комисията може да поиска и съответно участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал.2 от ЗОП, независимо от наименованието на органите, в които участват, или длъжностите, които заемат.
14. Комисията може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
15. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
16. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
17. Когато промените се отнасят до обстоятелства, различни от посочените по [чл. 54, ал. 1, т. 1](http://web.apis.bg/p.php?i=2752471#p28982763), [2](http://web.apis.bg/p.php?i=2752471#p28982763) и [7](http://web.apis.bg/p.php?i=2752471#p28982763), новият ЕЕДОП може да бъде подписан от едно от лицата, които могат самостоятелно да представляват участника.
18. След изтичането на срока по т. 72 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
19. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
20. Комисията разглежда техническите предложения на участниците, за които е установено, че отговарят на изискванията за лично състояние и на критериите за подбор.
21. Комисията разглежда допуснатите технически предложения и проверява за тяхното съответствие с предварително обявените условия.
22. Ценовите предложения се отварят на публично заседание на комисията.
23. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване.
24. Ценово предложение на участник, чиято оферта не отговаря на изискванията на Възложителя, не се отваря.
25. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.
26. Обосновката може да се отнася до:

* икономическите особености на производствения процес, на предоставяните услуги или на строителния метод;
* избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;
* оригиналност на предложеното от участника решение по отношение на строителството, доставките или услугите;
* спазването на задълженията по чл. 115 от ЗОП;
* възможността участникът да получи държавна помощ.

1. Получената обосновка се оценява по отношение на нейната пълнота и обективност относно обстоятелствата по т. 83, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.
2. Не се приема оферта, когато се установи, че предложените в нея цена е с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП.
3. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла чл. 107 от Договора за функционирането на Европейския съюз.
4. Възложителят ще уведоми Европейската комисия за всички случаи по т. 86.
5. Всички органи са длъжни при поискване и в рамките на своята компетентност да предоставят на възложителите, включително от други държави членки, информация, свързана със законови и подзаконови разпоредби, приложими колективни споразумения или национални технически стандарти, отнасящи се до доказателствата и документите, представени във връзка с данните по т. 83.
6. Комисията изготвя доклад за работата си, който се представя на възложителя за утвърждаване.
7. В 10-дневен срок от получаването на доклада възложителят го утвърждава или го връща на комисията с писмени указания, когато:

* информацията в него не е достатъчна за вземането на решение за приключване на процедурата, и/или
* констатира нарушение в работата на комисията, което може да бъде отстранено, без това да налага прекратяване на процедурата.

1. Указанията не могат да насочват към конкретен изпълнител или към определени заключения от страна на комисията, а само да указват:

* каква информация трябва да се включи, така че да са налице достатъчно мотиви, които обосновават предложенията на комисията;
* нарушението, което трябва да се отстрани в случаите, когато са констатирани нарушения в работата на комисията.

1. Комисията представя на възложителя нов доклад, който съдържа резултатите от преразглеждането на действията й.
2. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

## Определяне на изпълнител

1. Възложителят определя за изпълнител участник, за когото са изпълнени следните условия:

* не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор;
* представил е икономически най-изгодната оферта.

1. Възложителят обявява с мотивирано решение участника, определен за изпълнител в 10-дневен срок от утвърждаване на доклада на комисията.
2. В решението Възложителят посочва и класирането на участниците, отстранените от участието в процедурата участници и оферти и мотивите за отстраняването им, както и връзката към електронната преписка в профила на купувача, където са публикувани протоколите и окончателния доклад на комисията.
3. Възложителят изпраща решението за определяне на изпълнител на поръчката в 3-дневен срок от издаването му. В деня на изпращането, възложителят публикува в профила на купувача решението заедно с протоколите и окончателния доклад на комисията.

|  |
| --- |
| Раздел 6. Сключване на договор за обществена поръчка по всяка обособена позиция |

1. Възложителят сключва с определения изпълнител писмен договор за възлагане на обществената поръчка, при спазване разпоредбите на чл. 112, ал. 1 от ЗОП, при условие че при подписване на договора определеният по всяка обособена позиция изпълнител:

* представи документ за регистрация в съответствие с изискването по чл. 10, ал. 2 от ЗОП - В случай че определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице - заверено копие от удостоверение за данъчна регистрация и регистрация по БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.
* изпълни задължението по чл. 67, ал. 6 от ЗОП – да представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
* извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.
* представи определената гаранция за обезпечаване на авансово предоставените средства и гаранция за изпълнение на договора. Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства.

1. Документите, които трябва да представи участникът, определен за изпълнител са:

* Свидетелство за съдимост – за обстоятелствата по чл. 54, ал.1, т. 1 от ЗОП;
* Удостоверение от органите по приходите (НАП) и удостоверение от общината по седалището на възложителя и на участника – за обстоятелствата по чл. 54, ал.1, т. 3 от ЗОП;
* Удостоверение от органите на Изпълнителна агенция “Главна инспекция по труда” – за обстоятелството по чл. 54, ал. 1, т. 6 и по чл. 56, ал. 1, т. 4 от ЗОП.
* Възложителят няма право да изисква представянето на документите по чл. 58, ал. 1 от ЗОП, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
* Документи за доказване на съответствието с критериите за подбор.
* Доказателства за поетите от подизпълнителите задължения, когато участникът възнамерява да използва такива, от които да са видни поетите тях задължения, включително и вида и дела от поръчката, която ще използват.
* Доказателства за това, че участникът ще разполага с ресурса на третите лица и за поетите от тях задължения, когато участникът се позовава на капацитета на трети лица.
* Гаранция за изпълнение на договора.
* Гаранция за обезпечаване на авансово предоставените средства. Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства.
* Когато определеният изпълнител е неперсонифицирано обединение на физически и/или юридически лица - изпълнителят представя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
* Когато участникът за изпълнител е чуждестранно лице, той представя съответния документ по чл. 58, ал. 1 от ЗОП, издаден от орган от компетентен орган, съгласно законодателството на държавата, в която участникът е установен. В случаите по чл. 58, ал. 3 от ЗОП, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.
* Документите се представят и за подизпълнителите и третите лица, ако има такива.

1. Възложителят не сключва договор, когато участникът, класиран на първо място за съответната обособена позиция:

* откаже да сключи договор;
* не изпълни някое от условията по чл. 112, ал. 1 от ЗОП, или
* не докаже, че не са налице основания за отстраняване от процедурата.

В този случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

1. Възложителят сключва договора по всяка обособена позиция в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
2. Възложителят може да сключи договор за обществена поръчка по съответната обособена позиция преди изтичането на 14-дневния срок от уведомяването на заинтересованите участници за решението за определяне на изпълнител, когато определеният за изпълнител е единственият заинтересован участник.
3. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

|  |
| --- |
| Раздел 7. Гаранции |

1. Участникът, определен за изпълнител предоставя гаранция за изпълнение на договора в размер на 3 % от стойността на договора по съответната обособена позиция.
2. Гаранцията се предоставят в една от следните форми:
   * + парична сума – чрез превод по следната банкова сметка на възложителя:

Банка: БНБ

Банков код (BIC): BNBGBGSD

Банкова сметка (IBAN):BG 80 BNBG 9661 3300 1036 01

* + - банкова гаранция;
    - застраховка, която обезпечава изпълнението чрез покритие на отговорността на изпълнителя.

1. Участникът, определен за изпълнител, избира сам формата на гаранцията за изпълнение.
2. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
3. Условията и сроковете за задържане или освобождаване на гаранцията за изпълнение са посочени в договора за обществена поръчка.
4. Към датата на сключването на договора Изпълнителят по всяка обособена позиция представя документ за внесена гаранция за гарантиране на авансовото плащане - гаранцията за обезпечаване на авансово предоставените средства е в размер на стойността на предоставения аванс, при условията на договора. Гаранцията се предоставят в една от следните форми:
   * + парична сума – чрез превод по следната банкова сметка на възложителя:

Банка: БНБ

Банков код (BIC): BNBGBGSD

Банкова сметка (IBAN):BG 80 BNBG 9661 3300 1036 01

* + - банкова гаранция;
    - застраховка, която обезпечава изпълнението чрез покритие на отговорността на изпълнителя.

Гаранцията се освобождава при условията посочени в договора.

*Забележка: Ако Изпълнителят не желае авансово плащане, отпада задължението на последният да осигури гаранция обезпечаваща авансово предоставени средства. Изпълнителят трябва да предвиди и заплати таксите по откриване и обслужване на гаранциите така, че размерът на получената от възложителя гаранция да не бъде по-малък от определения в договора размер. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. Когато участникът в процедурата е чуждестранно физическо или юридическо лице или техни обединения, документите по гаранцията за изпълнение се представят и в превод на български език.*

|  |
| --- |
| Раздел 8. Договор за подизпълнение |

1. Изпълнителят сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка. В срок до 3 дни от сключването на договор за подизпълнение изпълнителят изпраща копие на договора на възложителя заедно с доказателства, че са изпълнени условията по чл. 66, ал. 2 и 11 от ЗОП.
2. В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:

* Частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя.
* Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.
* Към искането изпълнителят е длъжен да предостави становище, от което да е видно дали оспорва плащанията или част от тях като недължими.
* Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.

1. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е в нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение
2. Изпълнител на обществена поръчка няма право да Възлага изпълнението на една или повече от дейностите, включени в предмета на обществената поръчка, на лица, които не са подизпълнители
3. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител изпълнителят сключва договор за подпизълнение или допълнително споразумение за замяна и изпраща копие от него на възложителя, заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата.

|  |
| --- |
| **Раздел 9. Общи изисквания** |

1. Обществената поръчка по обособена позиция № 1 се възлага въз основа на Икономически най-изгодната оферта, която се определя въз основа на критерий за възлагане „оптимално съотношение качество/цена”, което се оценява въз основа на предложена цена и на определени от Възложителя показатели, свързани с предмета на поръчката - съгласно част III. „Критерий за определяне на икономически най-изгодната оферта“. Обществената поръчка по обособена позиция № 2 се възлага въз основа на Икономически най-изгодната оферта, която се определя въз основа на критерий за възлагане „най-ниска цена“ - съгласно част III. „Критерий за определяне на икономически най-изгодната оферта“.
2. Срокът на валидност на офертите е 6 (шест) месеца, считано от датата, посочена за дата на получаване на офертата. Участникът ще бъде отстранен от участие в процедурата за възлагане на настоящата обществена поръчка по съответната обособена позиция, ако представи оферта с по–кратък срок за валидност и откаже да го удължи, при поискване от Възложителя.
3. Във връзка с провеждането на процедурата и подготовката на офертите от участниците за въпроси, които не са разгледани в настоящата документация, се прилага Закона за обществените поръчки и Правилника за приложението му.
4. В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.
5. Информация за задълженията, свързани с данъци и осигуровки, опазване на околната среда, закрила на заетостта и условията на труд:
6. При изпълнение на поръчката Изпълнителят е длъжен да спазва всички нормативни изисквания, свързани с данъци и осигуровки, опазване на околната среда, закрила на заетостта и условията на труд, които са в сила в Република България, и които са приложими към предоставяните услуги. Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към поръчката, както следва:

* **Относно задълженията, свързани с данъци и осигуровки:**

Национална агенция по приходите:

Информационен телефон на НАП - 0700 18 700;

интернет адрес: <http://www.nap.bg>

* **Относно задълженията, опазване на околната среда:**

Министерство на околната среда и водите:

Информационен център на МОСВ; работи за посетители всеки работен ден от 14 до 17 ч.;

София 1000, ул. "У. Гладстон" № 67,Телефон: 02/ 940 6331;

Интернет адрес: <http://www3.moew.government.bg/>

* **Относно задълженията, закрила на заетостта и условията на труд:**

Министерство на труда и социалната политика:

Интернет адрес: http://www.mlsp.government.bg

София 1051, ул. Триадица №2, Телефон: 8119 44

Агенция по заетостта, интернет адрес: [www.az.goverment.bg](http://www.az.goverment.bg)

ИА "Главна инспекция по труда", интернет адрес: [www.gli.goverment.bg](http://www.gli.goverment.bg) .

1. При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решението за откриване на процедурата;

2. Обявление за обществена поръчка;

3. Техническа спецификация за всяка обособена позиция;

4. Критерий за определяне на икономически най-изгодната оферта за всяка обособена позиция;

5. Образците за участие в процедурата и указанията, съдържащи се в Документацията относно реда за провеждане на процедурата и за подготовка офертите;

6. Проектът на договор за изпълнение на поръчката по съответната обособена позиция.

Документът с най-висок приоритет е посочен на първо място.

Независимо от посоченото в настоящата документация, по отношение на всички въпроси, свързани с възлагането на настоящата обществена поръчка основен приоритет имат разпоредбите на Закона за обществените поръчки и Правилника за прилагане на Закона за обществените поръчки.